
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL PAREIGYBIŲ SKAIČIAUS IR TARNYBINIŲ ATLYGINIMŲ NUSTATYMO METODIKOS TVIRTINIMO
2014 m. sausio 3 d.  Nr. AT-2
Šakiai

          Vadovaudamasis Lietuvos Respublikos Vyriausybės 1993 m. liepos 8 d. nutarimu Nr.511 patvirtintos Biudžetinių įstaigų ir organizacijų darbuotojų darbo apmokėjimo tvarkos tobulinimo (Žin., 1993, Nr. 28-655)1, 4, 5 punktais, Lietuvos Respublikos Socialinės apsaugos ir darbo ministro 2009 m. sausio 20 d. įsakymu Nr.A1-22 „Dėl socialinį darbą dirbančių darbuotojų darbo apmokėjimo tvarkos aprašo patvirtinimo“ (Žin., 2009, Nr. 9-333) patvirtintais bazinės mėnesinės algos koeficientais, Šakių rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 23.1, 23.2 punktais: 

1. T v i r t i n u rajono savivaldybės administracijoje, seniūnijose, Kukarskės globos namuose,  Šakių socialinių paslaugų centre, sutrikusio intelekto dienos užimtumo centre prie Gelgaudiškio specialiosios mokyklos dirbančių socialinių darbuotojų, individualios priežiūros personalo, socialinių paslaugų koordinatoriaus, socialinių išmokų specialistų pareigybių skaičiaus ir tarnybinių atlyginimų nustatymo metodiką. 

2. P r i p a ž į s t u netekusiu galios Šakių rajono savivaldybės administracijos direktoriaus 2006 m. lapkričio 14 d. įsakymą Nr. AT- 1424 „Dėl savivaldybės administracijos seniūnijose ir Kukarskės globos namuose dirbančių socialinių darbuotojų pareigybių skaičiaus ir tarnybinių atlyginimų nustatymo metodikos“
Direktorius   

